રાષ્ટ્રપતિના કુટુંબના વારસદારોનું નામ નાગરિક તરીકે નોંધી શકાયું નથી તે મામલો બહુ ચગ્યો તે પછી એનઆરસીને આ વિશે પૂછપરછ પણ થઈ હતી. જોકે અધિકારીઓ કહે છે કે વ્યક્તિગત કિસ્સા અંગે તેઓ કોઈ કમેન્ટ ન કરી શકે. ડિજિટલ કરાયેલા ડેટામાં વડવાઓના નામ ન મળે ત્યારે પણ નાગરિક તરીકે નામ નોંધાવવા માટે જુદા જુદા 12 પુરાવામાંથી કોઈ પણ આપી શકાય છે એમ અધિકારીઓનું કહેવું છે. આવા પુરાવા આપી શકનારા ઘણાના નામ એનઆરસીમાં ઉમેરાયાં છે એમ અધિકારીઓ કહે છે.